|  |
| --- |
| PATVIRTINTA |
| Klaipėdos miesto savivaldybės |
| tarybos 2019 m. liepos 25 d. |
| sprendimu Nr. T2-253 |

**TAIKOS SUTARTIS**

Klaipėdos miesto savivaldybės administracija, kodas 188710823, adresas Liepų g. 11, Klaipėda, atstovaujama direktoriaus Gintaro Neniškio, ir atsakovai – I.Š. *(duomenys neskelbtini)*, asmens kodas *(duomenys neskelbtini)*, gyvenanti *(duomenys neskelbtini)*, A.Š. *(duomenys neskelbtini)*, asmens kodas *(duomenys neskelbtini)*, gyvenantis *(duomenys neskelbtini)*, UAB „Megavalis“, atstovaujama direktorės *(duomenys neskelbtini)*, adresu dėl leidimo paimti žemės sklypą visuomenės poreikiams pagal priimtus sprendimus bei atlyginimo už visuomenės poreikiams paimamą žemės sklypą dydžio nustatymo Klaipėda, toliau kartu vadinami **Šalimis**, susitarė dėl taikos sutarties (toliau – **Taikos sutartis**).

Tarpusavio nuolaidomis išsprendėme kilusį ginčą ir visus kitus, su šiuo ginču susijusius klausimus, todėl civilinėje byloje Nr. e2-601-613/2019 (Teisminio proceso Nr. 2-57-3-00395-2018-5), iškeltoje pagal ieškovės Klaipėdos miesto savivaldybės administracijos ieškinį atsakovams I.Š. *(duomenys neskelbtini)*, A.Š. *(duomenys neskelbtini)* ir uždarajai akcinei bendrovei „Megavalis“ dėl leidimo paimti žemės sklypą visuomenės poreikiams pagal priimtus sprendimus bei atlyginimo už visuomenės poreikiams paimamą žemės sklypą dydžio nustatymo, tretieji asmenys Nacionalinė žemės tarnyba prie Žemės ūkio ministerijos, Klaipėdos miesto 1-ojo notarų biuro notaras E. S., „Swedbank“ AB, įgyvendindamos Lietuvos Respublikos civilinio proceso kodekso (toliau –LR CPK) 42 str. 1 d., 140 str. 3 d., Lietuvos Respublikos civilinio kodekso (toliau – LR CK) 6.983 str. numatytą teisę baigti civilinę bylą taikos sutartimi, sudarome šią **Taikos sutartį** tokiomis sąlygomis:

1. Atsakovė I.Š. *(duomenys neskelbtini)*, visiškai pripažįsta ieškovo Klaipėdos miesto savivaldybės administracijos reikalavimą leisti nutraukti 2005 m. birželio 21 d. valstybinės žemės nuomos sutartį Nr. N21/2005-0064, sudarytą tarp Klaipėdos apskrities viršininko administracijos ir I.Š. *(duomenys neskelbtini)*, dėl žemės sklypo, kadastro Nr. *(duomenys neskelbtini)*, esančio *(duomenys neskelbtini)*, 0,0102 ha dalies; leisti įregistruoti 2005 m. birželio 21 d. valstybinės žemės nuomos sutarties Nr. N21/2005-0064 nutraukimą ir išnuomotoje žemės sklypo dalyje esantį turtą (5/8 buto, esančio *(duomenys neskelbtini)*, unikalus Nr. *(duomenys neskelbtini)*, dalį) Nekilnojamojo turto registre valstybės vardu ir pradėti šį žemės sklypą naudoti sprendime paimti žemę visuomenės poreikiams nurodytiems tikslams; leisti nutraukti valstybinės žemės sklypo, kadastro Nr. *(duomenys neskelbtini)*, esančio *(duomenys neskelbtini)*, 0,0051 ha dalies, kuria naudojasi I.Š. *(duomenys neskelbtini)* jai šioje žemės sklypo dalyje nuosavybės teise priklausančiam turtui (butui, esančiam *(duomenys neskelbtini)*, unikalus Nr. *(duomenys neskelbtini)*) eksploatuoti, naudojimo teisę; leisti įregistruoti valstybinės žemės sklypo 0,0051 ha dalies naudojimo teisės nutraukimą ir šioje žemės sklypo dalyje esantį turtą (butą, esantį *(duomenys neskelbtini)*, unikalus Nr. *(duomenys neskelbtini)* Nekilnojamojo turto registre valstybės vardu ir pradėti šį žemės sklypą naudoti sprendime paimti žemę visuomenės poreikiams nurodytiems tikslams.
2. Atsakovas A.Š. *(duomenys neskelbtini)*, visiškai pripažįsta ieškovo Klaipėdos miesto savivaldybės administracijos reikalavimą leisti nutraukti valstybinės žemės sklypo, kadastro Nr. *(duomenys neskelbtini)*, esančio *(duomenys neskelbtini)*, 0,0038 ha dalies, kuria naudojasi A.Š. *(duomenys neskelbtini)* jam šioje žemės sklypo dalyje nuosavybės teise priklausančiam turtui (3/8 buto, esančio *(duomenys neskelbtini)*, unikalus Nr. *(duomenys neskelbtini)*, daliai) eksploatuoti, naudojimo teisę; leisti įregistruoti valstybinės žemės sklypo 0,0038 ha dalies naudojimo teisės nutraukimą ir šioje žemės sklypo dalyje esantį turtą (3/8 buto, esančio *(duomenys neskelbtini)*, unikalus Nr. *(duomenys neskelbtini)*, dalį) Nekilnojamojo turto registre valstybės vardu ir pradėti šį žemės sklypą naudoti sprendime paimti žemę visuomenės poreikiams nurodytiems tikslams.
3. Atsakovas UAB „Megavalis“, visiškai pripažįsta ieškovo Klaipėdos miesto savivaldybės administracijos reikalavimą leisti nutraukti 2005 m. birželio 16 d. valstybinės žemės nuomos sutartį Nr. N21/2005-0044 dėl žemės sklypo, kadastro Nr. *(duomenys neskelbtini)*, esančio *(duomenys neskelbtini)*, 0,0272 ha dalies; leisti įregistruoti 2005 m. birželio 16 d. valstybinės žemės nuomos sutarties Nr. N21/2005-0044 nutraukimą ir išnuomotoje žemės sklypo dalyje esantį turtą (administracines patalpas, esančias *(duomenys neskelbtini)*, unikalus Nr. *(duomenys neskelbtini)*) Nekilnojamojo turto registre valstybės vardu ir pradėti šį žemės sklypą naudoti sprendime paimti žemę visuomenės poreikiams nurodytiems tikslams.
4. Ieškovė Klaipėdos miesto savivaldybės administracija ir atsakovė I.Š. *(duomenys neskelbtini)* susitaria, jog už šios sutarties 1 punkte nurodytą, visuomenės poreikiams paimamą nekilnojamąjį turtą Ieškovė sumokės atsakovei I.Š. *(duomenys neskelbtini)* 29 814,08 Eur (dvidešimt devyni tūkstančiai aštuoni šimtai keturiolika Eur 08 ct) dydžio atlyginimą iki 2019 m. gruodžio 31 d.
5. Ieškovė Klaipėdos miesto savivaldybės administracija ir atsakovas A.Š. *(duomenys neskelbtini)* susitaria, jog už šios sutarties 2 punkte nurodytą, visuomenės poreikiams paimamą nekilnojamąjį turtą Ieškovė sumokės atsakovui A.Š. *(duomenys neskelbtini)* 47 584,55 Eur (keturiasdešimt septyni tūkstančiai penki šimtai aštuoniasdešimt keturi Eur 55 ct) dydžio atlyginimą iki 2019 m. gruodžio 31 d.
6. Ieškovė daliniam apmokėjimui atsakovams I.Š. *(duomenys neskelbtini)* ir A.Š. *(duomenys neskelbtini)* sutinka pervesti pinigines lėšas įneštas į Klaipėdos apygardos teismo depozitinę sąskaitą ieškinio užtikrinimui Taikos sutarties patvirtinimo dieną, o likusią pinigų sumą pervesti gavus papildomas lėšas.
7. Ieškovė Klaipėdos miesto savivaldybė ir atsakovas UAB „Megavalis“ susitaria, jog už šios sutarties 3 punkte nurodytą, visuomenės poreikiams paimamą nekilnojamąjį turtą Ieškovė sumokės atsakovui UAB „Megavalis“ 131 973,38 Eur (vienas šimtas trisdešimt vienas tūkstantis devyni šimtai septyniasdešimt trys Eur 38 ct) dydžio atlyginimą iki 2019 m. gruodžio 31 d.
8. Šalys susitarė, kad kiekviena šalis lieka prie savo teismo išlaidų.
9. Šalys susitaria, jog visas šioje byloje patirtinas išlaidas valstybei apmokės ieškovė Klaipėdos miesto savivaldybės administracija.
10. Šios sutarties šalys patvirtina, kad LR CK 6.983 str. ir 6.985 str., taip pat LR CPK 293 str. 1 d. 5 p. ir 294 str. nuostatos joms yra žinomos ir suprantamos. Teismo patvirtinta taikos sutartis jos šalims turi galutinio teismo sprendimo (res judicata) galią, t.y., kad tvirtindama taikos sutartį teismas priima nutartį, kuria nutraukia bylą ir kad bylą nutraukus vėl kreiptis į teismą dėl ginčo tarp tų pačių šalių, dėl to paties dalyko ir tuo pačiu pagrindu neleidžiama, Šalims yra žinomos.
11. Šalys patvirtina, kad turi visus įgaliojimus, reikalingus šiai Taikos sutarčiai pasirašyti bei patvirtinti, kad šioje Taikos sutartyje nurodyta informacija atitinka tikrovę.
12. Sudaryta Taikos sutartis neprieštarauja Lietuvos Respublikos įstatymams ir kitiems poįstatyminiams teisės aktams, nepažeidžia trečiųjų asmenų teisių bei įstatymo saugomų interesų.
13. Ši Taikos sutartis sudaryta ant 3 (trijų) lapų 5 (penkiais) po vienodą juridinę galią turinčiais egzemplioriais, po vieną – šalims ir vienas egzempliorius - teismui.

|  |  |  |
| --- | --- | --- |
| **Klaipėdos miesto savivaldybės****administracija**  |  | **I.Š.** *(duomenys neskelbtini)* |
| Kodas 188710823 |  | A. k. *(duomenys neskelbtini)* |
| Liepų g. 11, 91502 Klaipėda |  |  *(duomenys neskelbtini)* |
| www.klaipeda.lt; info@klaipeda.lt |  |  |
|  |  |  |
|  |  |  |
| Direktorius |  |  |
| A. V. |  |  |
| Gintaras Neniškis |  | *(parašas)* |

|  |
| --- |
| **A.Š.** *(duomenys neskelbtini)* |
| A. k. *(duomenys neskelbtini)* |
|  *(duomenys neskelbtini)* |
|   |
|  |
|  |
|  |
|  |
| *(parašas)* |